IL-KAPPILLAN PATRI FELIC GRIMA (1873 — 1944) Ħaddiem Ħabrieki fil-Parroċċa Tagħna Il-Patrijiet Franġiskani Minuri ilhom jaħdmu fostna s-Slimiżi sa minn Novembru 1881. Mill-jum li fih ġew fostna sa Ilum għaddew 'il fuq minn 104 snin. Fost il-Patrijiet li ġew assenjati għall-kunventi ta' tas-Sliema, niltaqgħu ma' Patri Felic Grima O.F.M. minn B'Kara. Patri Felic twieled f'B'Kara fit-18 ta' Frar 1873. Daħal fl-Ordni tal- Patrijiet Franġiskani Minuri fid-9 ta' Settembru 1888, u ġie ordnat Saċerdot fit-23 ta' Ġunju 1895.) Kien għadu saċerdot żagħżugħ meta mar it-Tripolitanja fejn wettaq il-ġid. Fil-Provinċja Maltija tal-Patrijiet Minuri, kien għal xi żmien lettur tat-Teoloġija Morali, diversi drabi gwardjan u Definitur ukoll. Bħala Predikatur kien imfittex ħafna u fil- bidu tal-predikazzjoni tiegħu ġie msejjaħ biex jagħmel il-Kwareżimal fil- Katidral ta' Għawdex.0) GWARDJAN F'TAS-SLIEMA: F'Novembru ta' l-1907, Patri Felic ġie maħtur Gwardjan tal-Kunvent ta' tas-Sliema. Huwa ġie kkonfermat f'din il-kariga f'April ta' l-1914 u baqa' fiha sa l-1918. Kien f'dan iż-żmien li fl- 1911 bdiet issir il-purċissjoni bil-vara tas-Sinjura Tagħna tal-Qalb ta' Ġesu nhar il-Festa Titulari.) Fil-kapitlu Provinċjali ta' l-1921, Patri Feliċ ġie maħtur bħala wieħed mid-Definituriċ u f'Ottubru tas-sena ta' wara (1922) reġa' ġie maħtur Gwardjan tal-Kunvent ta' tas-Sliema u baqa' f'din il-kariga sa l-1927.0 Kien f'dan il-perjodu li bit-tħabrik tiegħu saru żewġ opri kbar li għadna ngawduhom sa llum. Fl-1923 saret ir-raġġiera tal-vara titulari, xogħol ta' l- arġentier Slimiż Ġużeppi Madiona, u fis-sena ta' wara żżanżan is-Salib tal- kleru, xogħol ieħor ta' l-istess arġentier. Iż-żewġ opri saru biż-żelu ta' Patri Feliċ.6) Fil-Kapitlu Provinċjali li sar fil-25 ta' Marzu 1927, Patri Feliċ reġa' ġie maħtur bħala wieħed mid-definituri u din il-kariga reġgħet ingħatat lilu fil- Kapitlu Provinċjali li sar f'April ta' l-1930.0 KAPPILLAN F'TAS-SLIEMA: Fl-1930, Patri Felic ġie maħtur kappil- lan tal-parroċċa sa l-1936. Mill-''Annuario della Diocesi di Malta'' Anno l, 1932, nieħdu ideja tal-parroċċa fi żmienu. In-numru ta' parruċċani kien ta' 10,600 ruħ, u bħala Viċi-Parroċi, Patri Felic kellu lill-Patri Ġakkin Demicoli O.F.M. u lill-Patri Gejtan Cachia O.F.M., u kien hemm ukoll fil- komunità patrijiet oħra. Fil-parroċċa kien hemm imwaqqfa l-Fratellanza tas-Sagrament, il-Pija Unjoni tal-Qalb ta' Ġesu, it-Terz Ordni Franġiskan u l-Għaqda Zgħażagħ Antonjani..n Fiż-żmien li Patri Felic kiet kappillan sar ħafna xogħol fil-knisja. Inbniet il-koppla, il-knisja ġiet imkabbra billi mbnew żewġ kappelli oħra u nbniet il-faċċata preżenti. Dan ix-xogħol tlesta fl-193602 u Patri Felic ħabrek biex jinġabru l-fondi meħtieġa.19 Patri Felic Grima O.F.M. Kappillan tal-Parroċċa tal-Madonna tas-Sacro Cuor — Sliema (1930 — 1936). XOGĦOL PASTORALI U ĦABIB TAL-FQAR: Iżda Patri Felic minbħarra li ħabrek biex titkabbar id-dar t'Alla u biex isiru xi opri, wettaq ukoll fostna ħafna xogħol pastorali. F'tas-Sliema huwa wettaq il-Ministeru Pastorali bil-Predikazzjoni, fil-konfessinarju u bl-ispjega tal-Katekiżmu, kull nhar ta' Ħadd wara l-Għasar.14 Fi żmien li kien Kappillan (permezz ta' ittra Pastorali b'digriet tal-Kurja) tat-23 ta' Diċembru 1931, kien twaqqaf il-Kumitat ''Pro Pauperibus'' (għall-foqra) f'kull parroċċa u bħala kappillan, Patri Felic kien il-President ta' dan il-kumitat, li fih minn barra l-kappillan kellu jkun hemm żewġ membri oħra magħżula minnu. Dan il-Kumitat kellu jiġbor il-flus u jqas- samhm lill-foqra tal-parroċċa. F'dan ix-xogħol fil-bidu tat-tletinijiet Patri Felic sieħeb miegħu lis-Sinjuri A. Herrera u Emilio Lombardi,09 Patri Feliċ kien ukoll jgħin lix-xebbiet foqra li ma jkollhomx doti. F'każijiet bħal dawn kien jibgħathom għand il-ħanut ta' ''Ġammari', fi Triq il-Prinċep ta' Wales (illum Manwel Dimech) biex jagħtihom b'£20 affarijiet tad-dota, u għall-ħlas kien jaħseb hu.as MILL-ĠDID GWARDJAN: F'Awissu ta' l-1936 reġa' ġie maħtur Gwardjan tal-kunvent ta' tas-Sliema, kariga ii fiha dam sa-sena ta' wara (1937).07 Fis-snin ta' qabel il-gwerra ħabrek biex sar il-Kanopew ta' fuq l- altar maġġur. Meta bdiet il-gwerra, Patri Felic baqa' fil-kunvent ta' tas-Sliema, imma meta l-ħbit mill-ajru beda jiqliel, wara insistenza tas-Superjuri tiegħu, kellu kontra qalbu jmur fil-kunvent ta' Għajnsielem, Għawdex.(9) Huwa miet fl-Isptar tal-''Blue Sisters'' f'San Ġiljan nhar it-12 ta' Frar 1944, wara marda twila li ġarrab bl-akbar sabar nisrani.c0 Tagħrif mogħti lili minn Patri Ranjeru Zammit O.F.M. Cap. Tagħrif mogħti lili minn Patri Ġorġ Aquilina O.F.M. 25.1V.1986. Leħen is-Sewwa 26—11— 1944, Anġlu tal-Paċi 1964, pġ. Ara l-gazzetta ''Malta'' 4—VIL-1911. Ġar-raġġiera ara ''The Dailv Malta Chronicle'' 13—VI—1923, u Malta Tagħna 23— VI —1923. Għas-salib ara Malta Tagħna 12 ta' Lulju 1924. L-Anġlu tal-Paċi Settembru 1934 jgħidilna li dawn iż-żewġ opri saru bit-tħabrik tal-Gwardjan Patri Felic Grima, u jgħid li nħadmu minn Ġużeppi Madiona, iżda jagħti dati differenti meta saru, għax tgħid li s-Salib sar fl-1925, u r-Raġġiera fl-1926. Jidher li d-dati mogħtija fl- Anġlu tal-Paċi huma żbaljati. Il-Faċċata tal-Knisja Parrokkjali tagħna li tlestiet 50 sena ilu. Għall-bini tagħha ħabrek ħafna biex jinġabru l-fondi Patri Felic Grima O.F.M. (Artiklu W.L. Zammit) L-Anġlu tal-Paċi, Mejju 1927, pġ. 116, Mejju 1930 pġ. Tagħrif mogħti lili minn Patri Ranjeru Zammit O.F.M. Cap. Tagħrif miġbur minni. Tagħrif mogħti lili minn Patri Marjan Vella O.F.M. Tagħrif mogħti lili minn Patri Ranjeru Zammit O.F.M. Cap. Leħen is-Sewwa 26 ta' Frar 1944.